உலகெங்கும் உள்ள பெரிய தனியார் நிறுவனங்கள் தமக்குத் தேவையான நிதியை வங்கிகளிடமிருந்து பெறுவது மட்டுமல்ல கடனீடுகள் (Bonds) மூலமாகவும் நிதி திரட்டுவதுண்டு. வளர்ச்சியடைந்த நாடுகளில் இது சாதாரணம். இந்தியா தனது தனியார் நிறிவனங்களை இந்தியா ரூபாயில் கடனீடுகளை வழங்க 2015இல்அனுமதித்துள்ளது. பொதுவாக நாணய மதிப்பு ஏற்ற இறக்கத்தால் ஏற்படும் பாதிப்புகளைத் தவிர்க்க அமெரிக்க டொலரில் தனியார் நிறுவனங்கள் கடனீடுகளை முதலீட்டாளர்களுக்கு வழங்கும். இந்திய ரூபா மோசமான மதிப்பிழப்பைச் சந்திக்கும் போது வெளிநாட்டு நாணயங்களில் கடன் வாங்கிய இந்திய தனியார் நிறுவனங்கள் கடும் பாதிப்பைச் சந்திக்க வேண்டியிருக்கும். இதைத் தவிர்க்கவே இந்திய ரூபாயில் கடனீடுகள் வழங்க இந்திய காப்பொதுக்க வங்கி அனுமதி வழங்கியுள்ளது. இந்த கடனீடுகளை உலக நிதி நிறுவனங்கள் மசாலா கடனீடுகள் எனக் கிண்டலாக அழைக்கின்றன. டொலர் கடனீடுகளில் நாணய மதிப்பு ஏற்ற இறக்கத்தால் ஏற்படும் பாதிப்புகளை கடன் படும் நிறுவனங்களே தாங்கிக் கொள்ள வேண்டியிருக்கும். ஆனால் மசாலா கடனீடுகளில் கடன் கொடுப்பவர்களே நாணய மதிப்பிறக்கத்தால் கலங்க வேண்டியிருக்கும்.